Chudnutie

Chudnutie je znižovanie telesnej hmotnosti a to zvyčajne znížením množstva telesného tuku. Nastáva však aj stratou vody, svalstva, kostnej hmoty a niektorých iných zložiek organizmu. Nezámerné a „nevysvetliteľné“ chudnutie (nazývané aj kachexia) môže byť prejavom skrytého (často aj závažného ochorenia) a preto ho netreba podceňovať, ale čím skôr navštíviť lekára.National Cancer Institute (November 2011). "Nutrition in cancer care (PDQ)". Physician Data Query. National Cancer Institute. Zámerné chudnutie môže byť spôsobené správnou snahou o svoj zdravotný stav, niekedy však aj neurotickým prejavom a „riešením“ pracovných alebo medziľudských stresov a nárokov. Navyše, ak prebieha neodborne, často dochádza k vráteniu sa k pôvodnej či ešte vyššej hmotnosti (tzv. jojo efekt) a ešte zhoršeniu psychického stavu. Býva tiež prejavom niektorých psychických ochorení, hlavne anorexie končiacej často smrťou."Being underweight poses health risks". Mayo Clinic. Postupne sa okolo chudnutia vytvoril samostatný biznis ponúkajúci množstvo (často „zázračných“) diét, receptov, postupov, potravín a metód na rýchle a zaručené schudnutie."The facts about weight loss products and programs". DHHS Publication No (FDA) 92-1189. US Food and Drug Administration. 1992

Charakteristika
Za schudnutie sa považuje zníženie telesnej hmotnosti o 10 % za 6 mesiacov alebo o 5 % za mesiac. Za chudú osobu sa považuje človek s BMI indexom nižším než 18,5. Za osobu s nadváhou sa považujú BMI indexy vyššie než 25. Hranice medzi nimi však treba považovať za orientačné, bývajú upravované na základe výskumov alebo uznesení. Tento index tiež neberie do úvahy celkové zloženie tela – svaly vážia viac než tuk, čiže vyšportovaný človek môže mať „horšie“ BMI, než obézny, u ktorého sa takto prehliadne zvýšené zdravotné riziko.National Collaborating Centre for Acute Care (UK) (February 2006). "Nutrition Support for Adults: Oral Nutrition Support, Enteral Tube Feeding and Parenteral Nutrition". NICE Clinical Guidelines, No. 32. National Collaborating Centre for Acute Care (UK). Preto sa v lekárskej praxi používajú aj iné metódy – meranie pomeru pása k obvodu bokov, meranie podkožného tuku alebo prístroje, ktoré určia skladbu tkanív a jej rozloženie v častiach tela.http://press.endocrine.org/doi/full/10.1210/jc.2009-1584 – The Predictive Value of Different Measures of Obesity for Incident Cardiovascular Events and Mortality

Nezámerné
Jeho najčastejšou príčinou je choroba, terapia, ale môže ísť aj o zlý životný štýl, napríklad u starších, osamelých ľudí.

Ochorenia
Spôsobujú úbytok na hmotnosti rôznymi spôsobmi. Napríklad chronická obštrukčná (pulmonálna) choroba pľúc vyčerpáva organizmus nielen sťažením dýchania, ale aj sťaženým príjmom potravy kvôli dýchavičnosti, takže osoby jedia menej než majú apetít. Onkologické ochorenia tvoria približne tretinu „nevysvetliteľnej“ straty na váhe. Ochorenia tráviaceho systému spôsobujú zníženie apetítu a zhoršenie vstrebávania prijatej potravy, takže napriek vysokému príjmu potravy ju organizmus nevie zužitkovať a napríklad u celiakie spôsobuje zhoršenie celkového zdravotného stavu. Menej časté, ale závažné ochorenia znižujúce telesnú hmotnosť sú ochorenia obličiek a pečene, srdcovo-cievne ochorenia, rôzne neurologické ochorenia a neschopnosť prijímania potravy alebo jej spracovania – zubné ochorenia a iné.Payne, C; Wiffen, PJ; Martin, S (18 January 2012). Payne, Cathy (ed.). "Interventions for fatigue and weight loss in adults with advanced progressive illness". The Cochrane database of systematic reviews. 1: CD008427. doi:10.1002/14651858.CD008427.pub2. PMID 22258985.

Liečba
Môže spôsobiť zmenu chuti či apetítu. Niektoré lieky zvyšujú apetít, niektoré ho znižujú alebo spôsobujú chudnutie či priberanie na váhe aj nezávisle od príjmu potravy. Chirurgické zákroky a to nielen týkajúce sa tráviaceho systému, menia využitie energie organizmom – na liečbu poranenia alebo imunitnú reakciu. Prechod z vnútrožilovej výživy na „klasickú“ chce čas a správnu diétu. Bolesť ovplyvňuje apetít a psychologická podpora pacientov je často dôležitejšia než samotná výživa.Mariotti, KC; Rossato, LG; Fröehlich, PE; Limberger, RP (November 2013). "Amphetamine-type medicines: a review of pharmacokinetics, pharmacodynamics, and toxicological aspects". Current clinical pharmacology. 8 (4): 350–7. doi:10.2174/15748847113089990052. PMID 23342978.

Sociálne podmienky
U zdravých ľudí môže úbytok na váhe byť spôsobený hlavne nedostatočným príjmom potravy alebo jej nesprávnym zložením. Chudoba, nízka pohyblivosť, osamelosť a zanedbávanie sa, hlavne u starších ľudí vedú k nedostatočnej výžive.Alibhai, SM; Greenwood, C; Payette, H (15 March 2005). "An approach to the management of unintentional weight loss in elderly people". Canadian Medical Association Journal. 172 (6): 773–80. doi:10.1503/cmaj.1031527. PMC 552892. PMID 15767612 Tiež vzdelanie, náboženstvo alebo životná filozofia, zvyky ovplyvňujú mieru alebo zloženie stravy. Stres v práci, sklamania, partnerské alebo sociálne trenice, prehry, vplyv bulvárnych médií, tlak výhry v športe a iné psychologické preživania sú silná príčina porúch príjmu a využitia potravy."Choosing a safe and successful weight loss program". Weight-control Information Network. National Institute of Diabetes and Digestive and Kidney Diseases. April 2008.

Zámerné
Toto zníženie telesnej hmotnosti vznikne ako výsledok vedomého úsilia. Motivácia môže byť rôzna, ale zvyčajne ide o snahu dosiahnuť atraktívnejší vzhľad (či už z vlastnej vôle alebo z názorov okolia), potom o snahu byť v lepšej kondícii, či lepšie sa postarať o svoje zdravie ako prevencia alebo už aj nútená liečba. Znížiť úmyselne aj správnu hmotnosť sa zámerne často snažia športovci, aby boli začlenení do istej váhovej kategórie na súťažiach alebo zlepšili svoje výkony – napríklad gymnasti.LeBlanc, E; O'Connor, E; Whitlock, EP (October 2011). "Screening for and management of obesity and overweight in adults". Evidence Syntheses, No. 89. U.S. Agency for Healthcare Research and Quality (AHRQ).

Znížiť svoju hmotnosť, hlavne u určitých ochorení alebo výrazne obéznych ľudí, je zo zdravotného hľadiska veľmi užitočné a niekedy prínosnejšie než užívanie silných liekov. Zníženie hmotnosti odľahčí tlak na kolená u pacientov s osteoartritídou, zlepší účinok inzulínu aj mnohých liekov (stačia nižšie dávky-čo zase odľahčí tráviaci systém, pečeň, obličky), zníži krvný tlak a odľahčí kardiovaskulárny systém a podobne.

Metódy
Váha je výsledok príjmu a spotreby energie organizmom. Na chudnutie treba, aby organizmus prijímal menej energie a(alebo) zvýšil jej výdaj. Metódy používané na zníženie príjmu energie zahŕňajú najmä úpravu stravy (rôzne diéty), pitný režim, spánkový režim (dostatok kvalitného spánku), rôzne psychologické techniky (hypnózu, kognitívno-behaviorálnu terapiu a iné). Patrí sem aj bariatrická chirurgia a prípravky na zníženie apetítu alebo využitie energie organizmom či (rizikové!) preháňadlá. Na zvýšenie výdaja energie sa využívajú hlavne telesné cvičenia aj zmena sedavého životného štýlu.Neumark-Sztainer, Dianne; Sherwood, Nancy E.; French, Simone A.; Jeffery, Robert W. (March 1999). "Weight control behaviors among adult men and women: Cause for concern?". Obesity Research. 7 (2): 179–188. doi:10.1002/j.1550-8528.1999.tb00700.x. PMID 10102255

Riziká
Stáva sa, že aj úprimná snaha o zlepšenie zdravotného stavu či riešenie partnerových očakávaní alebo pracovných nárokov má katastrofálne dôsledky-psychické aj zdravotné – alebo až tragické. Tí, ktorí sa snažia schudnúť samostatne (čo je väčšina) riskujú neúspech a zhoršenie svojho stavu. Najmä výrazne obézni ľudia by mali určite chudnúť pod dohľadom a vedením špecialistu-lekára.Mann, T; Tomiyama, AJ; Westling, E; Lew, AM; Samuels, B; Chatman, J (April 2007). "Medicare's search for effective obesity treatments: diets are not the answer". The American Psychologist. 62 (3): 220–33. doi:10.1037/0003-066x.62.3.220. PMID 17469900 Správne schudnutie by malo byť trvalé, inak prakticky takmer nemá zdravotný prínos a návrat k pôvodnej hmotnosti (jojo efekt) spôsobí ešte prípadné zhoršenie zdravotného stavu a zároveň stres až depresiu alebo iné psychické problémy. Celý životný štýl by mal byť trvalo zmenený, nestačia krátkodobé obdobia snahy. To sa dá ale iba pomaly, postupno zmenou zvykov a prijateľnými nárokmi na svoj organizmus a psychiku. Príliš vysoké a nedosiahnuteľné ciele vyčerpávajú a zničia aj statočnú snahu. Neustále menenie diét, cvičení, literatúry alebo „zázračných“ preparátov značí zlý spôsob chudnutia. U niektorých naopak ich snaha o chudnutie je až príliš úspešná a môže skončiť aj smrťou. Sú uzavretý vo svojom cieli schudnúť alebo mať atraktívnejší vzhľad až natoľko, že prestávajú racionálne a realisticky vnímať svoj výzor aj čísla pri vážení. Anorexia a bulímia sú najčastejšie poruchy príjmu potravy a úmrtnosť alebo výrazné zdravotné a životné riziká pri anorexii sú alarmujúce.Payne, C; Wiffen, PJ; Martin, S (18 January 2012). Payne, Cathy (ed.). "Interventions for fatigue and weight loss in adults with advanced progressive illness". The Cochrane database of systematic reviews. 1: CD008427. doi:10.1002/14651858.CD008427.pub2. PMID 22258985 Veľa škody spôsobia aj priatelia alebo príbuzní, ktorí podceňujú toto riziko alebo sa ho snažia riešiť neodborne až škodlivo-príkazmi, vyhrážkami a podobne. Aj rôzne internetové stránky či už priamo navádzajúce na anorexiu (proano stránky) alebo „bulvárne“ sú často silným štartérom neúspechu správnej snahy a dobrých úmyslov.

Biznis s chudnutím
Najlepším výberom v prípade potreby alebo chcenia schudnúť je odborný lekár alebo kvalitný nutričný terapeut. Rizikom je nákup rôznych „zázračných“ – preparátov, diét, literatúry, cvičení, náramkov, prístrojov... najmä ak sľubujú rýchle, nebolestivé, isté... schudnutie. V USA obrat s ponúkaním zníženia hmotnosti robí cca niekoľko desiatok miliárd dolárov.

Pozri aj
 Anorexia nervosa
 Proteínová diéta
 Bulimia nervosa
 Poruchy príjmu potravy
 Diéta
 Obezita

Referencie

 Zdroj 

Kategória:Dietológia
Kategória:Metabolické poruchy
Kategória:Diagnostika
Kategória:Poruchy príjmu potravy